CELEX: 32004R1820
Language: et
Date: 2004-10-20 00:00:00
Title: Komisjoni määrus (EÜ) nr 1820/2004, 20. oktoober 2004, millega muudetakse määrust (EÜ) nr 2208/2002, milles sätestatakse nõukogu määruse (EÜ) nr 814/2000 (ühise põllumajanduspoliitikaga seotud teavitamismeetmete kohta) üksikasjalikud rakenduseeskirjad

21.10.2004   
            
            
               ET
            
            
               Euroopa Liidu Teataja
            
            
               L 320/14
            
         KOMISJONI MÄÄRUS (EÜ) nr 1820/2004,
   20. oktoober 2004,
   millega muudetakse määrust (EÜ) nr 2208/2002, milles sätestatakse nõukogu määruse (EÜ) nr 814/2000 (ühise põllumajanduspoliitikaga seotud teavitamismeetmete kohta) üksikasjalikud rakenduseeskirjad
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. aprilli 2000. aasta määrust (EÜ) nr 814/2000 ühise põllumajanduspoliitika teavitamismeetmete kohta, (1) eriti selle artiklit 9,
   ning arvestades järgmist:
   
               (1)
            
            
               Komisjoni määruses (EÜ) nr 2208/2002 (2) on sätestatud üleskutse ettepanekute esitamiseks, et tagada võimalikult laia avalikkuse teavitamine määruses (EÜ) nr 814/2000 ettenähtud toetuste võimalustest ja parimate meetmete valik. Kõnealune üleskutse tuleb avaldada iga aasta hiljemalt 31. juuliks. Et tagada ladus töökorraldus, arvestades eelkõige olukorraga, kus määruses (EÜ) nr 814/2000 ettenähtud toetused laienevad ka uute liikmesriikide kodanikele, tuleks kõnealust kuupäeva lükata kolme kuu võrra edasi.
            
         
               (2)
            
            
               Seepärast tuleks määrust (EÜ) nr 2208/2002 vastavalt muuta.
            
         
               (3)
            
            
               Käesolevas määruses ettenähtud meetmed on kooskõlas Euroopa Põllumajanduse Arendus- ja Tagatisfondi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 2208/2002 artiklis 3 asendatakse 31. juuli 31. oktoobriga.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. oktoober 2004
      
         
            Komisjoni nimel
         
         
            komisjoni liige
         
         Franz FISCHLER
      
   
   
      (1)  EÜT L 100, 20.4.2000, lk 7.
   
      (2)  EÜT L 337, 13.12.2002, lk 21.